สวัสดีค่ะ หนูคันทุกวันนี้ครั้งวันเลยค่ะ คันทั้งวันครั้งคืนเกิดจากอะไร โรคภูมิแพ้ผิวหนังไหมค่ะ หรือฝุ่น,อากาศ, ผื่นตัวนี้ก็เป็นไปแล้วค่ะ
สวัสดีค่ะ อาการคันตามตัว อาจเกิดจาก1. โรคทางผิวหนังต่างๆ เช่น- ภูมิแพ้ผิวหนัง จะทำให้มีอาการคันผิวหนังได้ง่ายกว่าปกติ แต่ก็มักจะเกิดผื่นแดงที่ผิวหนังร่วมด้วย หรือเกิดเป็นขุยลอกตามผิวหนัง ผิวแห้ง ยิ่งเกายิ่งคัน อาการจะเป็นๆ หายๆ โรคภูมิแพ้ผิวหนัง มักเกิดร่วมกับโรคภูมิแพ้ระบบทางเดินหายใจ เช่น โรคหอบหืด แพ้อากาศ- ผิวแห้ง จากอายุที่มาก หรือการอาบน้ำร้อนจัดบ่อยๆ อากาศหนาว เป็นต้น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแดงหรือตุ่มน้ำใส มักพบตามง่ามนิ้วมือ ข้อมือ รอบสะดือ หัวนม ก้น เป็นต้น- ติดเชื้อราที่ผิวหนัง มักมีผื่นให้เห็นเช่นกัน และมักคันเฉพาะที่ ไม่เป็นทั่วตัว- การแพ้หรือระคายเคืองจากสารต่างๆ มักจะเห็นผื่นร่วมด้วย2. โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นในเบื้องต้น หากมีอาการคันมาก ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้ และเนื่องจากในช่วงนี้ เข้าสู่หน้าหนาว อาจยิ่งทำให้ผิวแห้ง และยิ่งทำให้คันมากได้ ดังนั้น ควรพยายามไม่อาบน้ำร้อน ใช้โลชั่นหรือครีมที่อ่อนโยนทาผิวหนัง เป็นต้น แต่หากอาการไม่ดีขึ้น หรือผิวหนังมีผื่นขึ้น ก็ควรไปพบแพทย์เฉพาะทางผิวหนังเพื่อหาสาเหตุและรักษาค่ะ